สวัสดีค่ะ มีอาการคันช่องคลอด และตกขาวมีลักษณะข้น มีสรฝีเหลืองออกเขียวค่ะ และจะรู้สึกคันมากเวลามีตกขาวออกมา ไม่ทราบว่าน่าจะเกิดจากสาเหตุใดคะ รักษาหายขาดได้หรือไม่ มียาชนิดรับทานแนะนำมั๊ยคะ
สวัสดีค่ะ อาการตกขาวสีเหลืองเขียว ร่วมกับอาการคันช่องคลอด ถือเป็นอาการตกขาวที่ผิดปกติ โดยอาจเกิดจาก1.การติดเชื้อราในช่องคลอดมักจะทำให้เกิดอาการคันในช่องคลอดได้มาก แต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น2. ช่องคลอดอักเสบจากเชื้อแบคทีเรีย ตกขาวอาจมีสีเหลือง หรือเทาขุ่น แต่ลักษณะที่สำคัญคือจะมีกลิ่นเหม็นเหมือนคาวปลา อาจทำให้มีอาการแสบหรือคันช่องคลอดได้เล็กน้อย3. การติดเชื้อปรสิต ตกขาวจะมีสีเหลืองหรือเขียวหรือมีฟองปน มีกลิ่นเหม็น และมีอาการคัน แสบ และเจ็บที่อวัยวะเพศ4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีกลิ่นเหม็น เจ็บหรือคันในช่องคลอด เจ็บเวลามีเพศสัมพันธ์ เและอาจทำให้มีอาการปัสสาวะขัดได้5.มะเร็งปากมดลูกมะเร็งเยื่อบุโพรงมดลูก แต่ตกขาวมักมีเลือดปน หรืออาจมีลักษณะคล้ายหนอง มีกลิ่นเหม็น และมีอาการเลือดออกกะปริดกะปรอยจากลักษณะอาการที่เป็น อาจไม่สามารถบอกได้ชัดเจนว่าเกิดจากสาเหตุใด แนะนำควรไปพบสูติ-นรีแพทย์ เพื่อทำการตรวจหาสาเหตุและรับการรักษาที่ตรงกับโรคค่ะ